**Metodický dokument Riadiaceho orgánu pre Program Slovensko 2021 – 2027 č. 2**

**formulár zámeru národného projektu**

|  |  |  |
| --- | --- | --- |
| **Schválil:** |  |  |
| **Ján Ridzoň,**generálny riaditeľ sekcia Program Slovensko 2021 - 2027 |  |  |

**Verzia: 1.0**

**Dátum vydania: 12.5.2023**

**Dátum účinnosti: 12.5.2023**

**Zámer národného projektu[[1]](#footnote-2)**

**Názov národného projektu (ďalej aj „NP“): Vybudovanie environmentálneho centra Dropie a podpora certifikovaných poskytovateľov environmentálnej výchovy a osvety**

**Budúci žiadateľ**[[2]](#footnote-3)**: Slovenská agentúra životného prostredia**

**Poskytovateľ: Ministerstvo životného prostredia SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| Obchodné meno/názov | N/A |
| Právna forma | N/A |
| Sídlo | N/A |
| IČO | N/A |
| Zdôvodnenie potreby partnera NP | N/A |
| Kritériá pre výber partnera[[3]](#footnote-4) | N/A |
| Má partner jedinečné postavenie na implementáciu týchto aktivít? Ak áno, na akom základe? | N/A |

*V prípade viacerých partnerov, doplňte údaje za každého partnera.*

Sumárne informácie o národnom projekte

|  |  |
| --- | --- |
| Celkové oprávnené výdavky NP (v EUR) | 11 882 122,00 € |
| Miesto realizácie projektu (na úrovni kraja, resp. celá SR) | Celá SR |
| Identifikácia hlavných cieľových skupín (ak je to relevantné) | Obyvatelia SR |
| Projekt so špecifickým určením pre marginalizované rómske komunity[[4]](#footnote-5) | čiastočne |

Začlenenie národného projektu v štruktúre Programu Slovensko 2021 *–* 2027[[5]](#footnote-6)

|  |  |
| --- | --- |
| Cieľ politiky súdržnosti[[6]](#footnote-7) | 2 Zelenšia ekologickejšia, nízkouhlíková s prechodom na hospodárstvo s nulovými čistými emisiami uhlíka a odolná Európa vďaka presadzovaniu čistej a spravodlivej energetickej transformácie, zelených a modrých investícií, obehového hospodárstva, zmierňovania zmeny klímy a adaptácie na ňu, predchádzania rizikám a ich riadenia a udržateľnej mestskej mobility |
| Vyberte položku. |
| Vyberte položku. |
| Priorita  | 2P2 Životné prostredie |
| Vyberte položku. |
| Vyberte položku. |
| Špecifický cieľ | RSO2.7 Posilnenie ochrany a zachovania prírody, biodiverzity a zelenej infraštruktúry, a to aj v mestských oblastiach, a zníženia všetkých foriem znečistenia |
| Vyberte položku. |
| Vyberte položku. |
| Opatrenie (ak je to relevantné) | 2.7.6 Podpora environmentálnych centier za účelom zvyšovania environmentálneho povedomia |
| Vyberte položku. |
| Vyberte položku. |
| Súvisiace typy akcií[[7]](#footnote-8)  | Podpora environmentálnych centier za účelom zvyšovania environmentálneho povedomia |

**Zákonné požiadavky (§ 23 ods. 3 zákona č. 121/2022 Z. z.)**

1. **Dôvod určenia prijímateľa národného projektu[[8]](#footnote-9)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko 2021 – 2027, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné/unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

Vybudovaním Envirocentra a podporením certifikovaných envirocentier prostredníctvom národného projektu sa systémovým spôsobom zabezpečí environmentálna výchova a informovanosť verejnosti na celom území SR. Certifikácia bude prebiehať nezávisle, samostatne mimo predkladaného NP.

Slovenská agentúra životného prostredia (ďalej len „SAŽP“), ako jediná organizácia Ministerstva životného prostredia Slovenskej republiky prierezového charakteru, má v kompetencii podporu nástrojov informačného charakteru v oblasti životného prostredia, koncepčné a koordinačné zabezpečenie a realizáciu informačných, propagačných a osvetových aktivít a programov na národnej úrovni (čo vyplýva z platného štatútu – písmeno s)).

Doterajšie skúsenosti s realizáciou obdobných aktivít umožnili SAŽP vybudovanie potrebných administratívnych kapacít, čo je predpokladom úspešného zabezpečenia udržateľnej realizácie tohto NP, keďže jednou z úloh SAŽP je zvyšovanie environmentálneho povedomia verejnosti prostredníctvom ucelenej ponuky programov neformálnej environmentálnej výchovy a osvety na národnej a regionálnej úrovni. SAŽP zabezpečuje praktickú, metodickú, publikačnú, projektovú a koncepčnú činnosť v tejto oblasti. Organizuje vzdelávacie a informačné podujatia, spolupracuje so zainteresovanými rezortmi (napr. MŠVVaŠ SR), inštitúciami a mimovládnymi organizáciami na Slovensku aj v zahraničí.

V súčasnosti SAŽP na základe poverenia Ministra životného prostredia SR koordinuje medzirezortnú pracovnú skupinu zodpovednú za prípravu certifikácie poskytovateľov environmentálnej výchovy a osvety v SR, ktorej hlavným cieľom je vytvoriť funkčný a transparentný systém certifikácie poskytovateľov environmentálnej výchovy a osvety (ďalej aj EVO), rešpektujúci potreby a trendy v tejto oblasti na Slovensku; nastaviť štandardy a predpoklady (kritériá) pre objektívne posúdenie kvality poskytovanej EVO, ako aj pre sebahodnotenie organizácií; vytvoriť sieť aktívnych poskytovateľov EVO na Slovensku pod jednotnou certifikačnou schémou. Za návrh systému je zodpovedná pracovná skupina zložená zo zástupcov cca 20 štátnych, mimovládnych organizácií a samospráv. Transparentnosť bude zabezpečená v každom kroku certifikácie, kladie sa na ňu dôraz pri nastavovaní jednotlivých postupov a činností certifikačných orgánov, ktorými sú: Gestor - MŽP, Administrátor - SAŽP, Rada audítorov - nezávislí audítori spĺňajúci požadované kvalifikačné predpoklady, Odborná rada - dohľad nad metodikou a transparentnosťou systému. Systém certifikácie je aktuálne v príprave, momentálne sa vytvára Metodika Certifikácia poskytovateľov EVO, kde budú stanovené kritériá kvality poskytovateľov EVO - do konca roku 2023 bude sfinalizovaný návrh posunutý na pripomienkovanie na MŽP SR. Následne sa zapracujú pripomienky a v roku 2024 sa systém bude pilotovať, aby sa odstránili nedostatky. Certifikáciu bude realizovať SAŽP. Certifikácia poskytovateľov EVO bude podmienkou získania podpory v rámci 2. hlavnej aktivity.

SAŽP má bohaté skúsenosti s realizáciou projektov ako prijímateľ a aj ako sprostredkovateľský orgán. SAŽP disponuje kvalitnými a dostatočnými personálnymi kapacitami, ktoré majú dlhoročné skúsenosti v rámci implementácie projektov z európskych štrukturálnych a investičných fondov. Ide najmä o projektových manažérov, manažérov verejného obstarávania, finančných manažérov a koordinátorov jednotlivých projektov.

1. **Odôvodnenie využitia národného projektu**

*Vysvetlite, prečo je nevyhnutné realizovať NP, prípadne ako budú využité výstupy projektu.*

Projekt z hľadiska jeho vecného zamerania, charakteru aktivít, geografického záberu a ďalších atribútov rieši komplexne a systémovo konkrétne oblasti podporované z Programu Slovensko, a to s celonárodným dopadom a realizácia jeho aktivít vychádza z jasne stanovených národných politík v oblasti životného prostredia.

Výstupmi NP budú:

* vybudované vzorové moderné stredisko environmentálnej výchovy
* podpora investičných aktivít certifikovaných poskytovateľov EVO.

Envirocentrum Dropie bude z hľadiska jeho vecného zamerania (environmentálna výchova v oblasti predchádzania odpadov, dosiahnutia dobrého stavu vôd, ochrany prírody, zlepšenia kvality ovzdušia, zabezpečenia sanácií environmentálnych záťaží ako aj zníženia negatívnych dôsledkov klímy), charakteru (výchova a osveta formou praktických príkladov a názorných ukážok) a geografického záberu (široká verejnosť z celého Slovenska) riešiť komplexne a systémovo aktivity špecifikované v rámci priority 2 Životné prostredie, cieľ politiky 2 Programu Slovensko 2021-2027. Po realizácii hlavnej aktivity 1 SEV Dropie bude slúžiť ako príklad dobrej praxe pre certifikovaných poskytovateľov EVO žiadajúcich o podporu. SEV Dropie bude komplexne vybavené rôznymi interaktívnymi prvkami, ktorými sa budú môcť ostatné envirocentrá inšpirovať. Implementáciou národného projektu sa zabezpečí informovanie na národnej úrovni prierezovo, t. j. informovanie širokej verejnosti, prostredníctvom rezortnej organizácie MŽP SR s celoslovenskou pôsobnosťou v oblasti životného prostredia – Slovenskou agentúrou životného prostredia (ďalej len „SAŽP“).

Realizácia podpory investičných aktivít certifikovaných poskytovateľov EVO formou národného projektu bude predstavovať zjednodušený administratívny proces pre poskytovateľov EVO. Predpokladáme, že počas trvania NP bude podporených minimálne 32 poskytovateľov EVO (maximálna podpora pre jedného poskytovateľa EVO bude 200 000 €). Alokácia bude rovnomerne rozdelená pre západné, stredné a východné Slovensko. Podpora v rámci jednotlivých regiónov bude prerozdeľovaná úspešným žiadateľom (po splnení stanovených povinných podmienok a po dosiahnutí stanoveného minimálneho počtu bodov v rámci hodnotenia) v poradí, v akom boli ich žiadosti o podporu doručené, a to až do vyčerpania dostupnej alokácie finančných prostriedkov. V rámci hodnotenia budú zvýhodnené envirocentrá lokalizované v chránených územiach.

Významnou argumentačnou bázou pre takto navrhnutý NP je jeho koncepčnosť a komplexnosť v porovnaní s dopytovo orientovanými projektami (ďalej len „DOP“). V prípade riešenia cez DOP, by nebol komplexne zabezpečený systémový prístup k napĺňaniu strategických cieľov EÚ a SR a riešené by boli spravidla len čiastkové ciele národných stratégií a politík. Realizáciou projektu formou národného projektu bude zabezpečené dosiahnutie strategických cieľov v oblasti EVV a zvýšenie kvality poskytovaných služieb v oblasti envirovýchovy.

1. **Odôvodnenie vylúčenia výberu projektu prostredníctvom výzvy** (prostredníctvom „súťažného postupu“)

*Zdôvodnite, prečo je vhodnejšie realizovať NP ako vyhlásiť výzvu (napr. porovnanie s realizáciou prostredníctvom projektu realizovaného na základe výzvy vzhľadom na efektívnejší spôsob napĺňania cieľov Programu Slovensko 2021 – 2027, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

* SAŽP ako jediná organizácia MŽP SR prierezového charakteru, má v kompetencii podporu nástrojov informačného charakteru v oblasti životného prostredia, koncepčné a koordinačné zabezpečenie a realizáciu informačných, propagačných a osvetových aktivít a programov na národnej úrovni.
* SAŽP koordinuje proces zavedenia certifikácie poskytovateľov EVO.
* SAŽP prevádzkuje EWOBOX – jedinečnosť portálu environmentálnej výchovy spočíva v tom, že sieťuje informácie, ľudí a organizácie pôsobiace v envirovýchove na Slovensku. Predstavuje jedinečnú databázu údajov a kontaktov v tejto oblasti a teda je aj nástrojom pre lepšiu informovanosť a výmenu informácií medzi zosieťovanými subjektami.  Cieľovou skupinou sú samotné envirovýchovné organizácie, ku ktorým vieme rýchlo a efektívne posúvať potrebné informácie.
* Zníženie časovej náročnosti – žiadosti sa budú vybavovať priebežne bez čakania na uzatvorenie výzvy, resp. kola.
1. **Odôvodnenie rozhodnutia nezapojiť partnerov do implementácie aktivít**

*Ak nezapojíte do implementácie aktivít NP niektorého z partnerov podľa článku 8 nariadenia o spoločných ustanoveniach[[9]](#footnote-10), zdôvodnite ich nezapojenie. V prípade, ak žiadateľ spolupracoval s partnermi už pri príprave zámeru NP aj s partnermi, uvedie informáciu o ich zapojení v tejto časti.*

*Konkrétne ide o:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *občiansku spoločnosť;*
* *výskumné organizácie a univerzity.*

Na príprave projektu bude pracovať tím kvalitných špecialistov zo SAŽP. Partneri - odborníci tretieho sektora sú zapojení do prípravy certifikácie poskytovateľov EVO a takisto sú cieľovou skupinou druhej hlavnej aktivity predkladaného projektu. Zapojenie iných typov partnerov je irelevantné.

**Popis národného projektu**

1. **Východiskový stav**
	1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:
* Agenda 2030,
* Envirostratégia 2030
* Vízia a stratégia rozvoja SR do 2030,
* Európska zelená dohoda,
* Rezortná koncepcia environmentálnej výchovy, vzdelávania a osvety do roku 2025,
* Koncepcia rozvoja EVVO v SAŽP do roku 2030
* Programové vyhlásenie vlády SR – Časť Zodpovedná ochrana životného prostredia,
* Program Slovensko,
* Štátny vzdelávací program pre základné vzdelávanie.
	1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

Navrhovaný zámer NP vychádza z Analýzy postojov dospelej slovenskej populácie voči ochrane životného prostredia, ktorá bola realizovaná v r. 2017 v rámci projektu Zelené Slovensko. Z uvedenej analýzy vyplynulo, že 58 % respondentov si myslí, že na Slovensku nie je venovaná dostatočná pozornosť životnému prostrediu a 40 % respondentov považuje vzdelávanie a osvetu v oblasti životného prostredia za nedostatočnú, majú len minimum informácií o ochrane životného prostredia na Slovensku a informácie, ktoré sa k nim dostanú, sú len čiastočne zrozumiteľné. Respondenti majú záujem o viac informácií najmä v oblastiach zhodnocovania odpadov, zmeny klímy, predchádzania vzniku odpadov, inváznych rastlín a živočíchov, sucha, zosuvov a povodní, environmentálnych značiek a recyklačných symbolov.

* 1. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):

Na Slovensku nie je venovaná dostatočná pozornosť výchove a vzdelávaniu v oblasti životného prostredia. Je nevyhnutné vybudovať stredisko environmentálnej výchovy, ktoré bude poskytovať osvetu najmä v oblasti adaptácie na zmenu klímy, vodného hospodárstva, prechodu na obehové hospodárstvo s dôrazom na odpadové hospodárstvo a udržateľné spotrebiteľské správanie a kvality ovzdušia a zároveň bude slúžiť ako príklad dobrej praxe.

SEV SAŽP Dropie je envirocentrum zriaďované v gescii SAŽP, Odboru environmentálnej výchovy, vzdelávania a osvety. Vzniklo v r. 1993 transformáciou Záchrannej stanice dropa fúzatého v budovách odchovne dropa a prevádzkovo-výskumnej budovy na celkovej výmere areálu 6 ha. Od jeho vzniku tu prebiehajú environmentálne programy pre širokú cieľovú skupinu. Je súčasťou pracovnej skupiny certifikácie poskytovateľov EVO na Slovensku, vďaka ktorej je úzko pracovne prepojené s ďalšími organizáciami poskytujúcimi EVO z verejného aj neziskového sektora ako aj ekocentrami zriaďovanými samosprávnymi krajmi alebo mestami. Mnohé EVO organizácie využívajú SEV SAŽP Dropie - priestorové a odborné kapacity na realizáciu svojich programov, rôznych školení a workshopov. Aj vďaka intenzívnej spolupráce a vzájomnej informovanosti o realizovaných aktivitách je nám známe, že programy zamerané na ochranu biodiverzity poľnohospodárskej krajiny aj v kontexte klimatickej zmeny sú jedinečne poskytované a realizované len v SEV SAŽP Dropie.

Vzhľadom k horšej dopravnej dostupnosti (vzdialenosť 10 km od lokálnych dopravných uzlov) a vyhľadávaným viacdňovým programom v SEV SAŽP Dropie sa javí potreba vybudovania pobytového strediska ako kľúčová. Funkčné, energeticky efektívne prevádzkované envirocentrum umožní poskytovať environmentálne programy pre omnoho širšiu a vzdialenejšiu cieľovú skupinu ako je východiskový stav, keď gro cieľovej skupiny pochádza z regiónu.

K dosiahnutiu najefektívnejšieho využitia existujúceho SEV Dropie (https://dropie.sazp.sk/) je nevyhnutná výstavba novej budovy envirocentra, ktorá bude vyhovovať súčasným požiadavkám a technickým normám. Návrh a vybavenie budovy, ako aj obsahová stránka, bude zameraná na predstavenie väzieb na lokálnej, štátnej a celosvetovej úrovni v oblasti ochrany životného prostredia, predstavenie klimatických zmien a ich dopadov, princípov trvalo udržateľného rozvoja, fungovanie ekosystémov, jednotlivých živlov a podobne. Priestor bude spĺňať viaceré požiadavky z pohľadu priestorovej, konštrukčnej a funkčnej stránky, tak aby v ňom boli vhodne zapracované interaktívne prvky spolu s prvkami technickými a úžitkovými. Celková úžitková plocha priestorov je navrhovaná na 951,26 m2.

Národný projekt si kladie za cieľ vybudovať Envirocentrum, ktoré bude otvorené pre všetkých občanov SR a poskytne praktické ukážky implementácie jednotlivých environmentálnych riešení v praxi (vegetačná strecha, zachytávanie zrážkovej vody, koreňová čistiareň odpadových vôd, automatizácia a inteligencia systémov a pod.) a taktiež finančne podporiť investičné aktivity certifikovaných poskytovateľov EVO.

* 1. Uveďte, na ktoré z ukončených a prebiehajúcich národných projektov[[10]](#footnote-11) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak je to relevantné):

Zámer NP svojimi aktivitami nadväzuje na aktivity implementovaného NP „Zlepšenie informovanosti a poskytovanie poradenstva v oblasti zlepšovania kvality životného prostredia na Slovensku“, 310000N329, ktorý sa zameriava na organizáciu rôznych podujatí, ako napríklad konferencie, semináre, workshopy, fóra, výstavy, tábory a exkurzie, z ktorých veľká časť je realizovaná v stredisku environmentálnej výchovy Dropie.

Predmetom navrhovaného NP bude dobudovanie Envirocentra, ktoré budú slúžiť na environmentálnu výchovu a informovanosť širokej verejnosti a finančná podpora investičných aktivít certifikovaných poskytovateľov EVO.

V programovom období 2014 – 2020, v rámci OP KŽP bol podporený dopytovo-orientovaný projekt „Obnova SEV SAŽP Dropie, 310041U797, ktorého hlavným cieľom bolo zníženie spotreby energie pri prevádzke administratívnej budovy a to zlepšením tepelnotechnických vlastností obalových konštrukcií objektu s využitím energie z obnoviteľných zdrojov.

Z Grantov EHP a Nórska je momentálne implementovaný projekt „PdP1 – Stredisko pre zmenu klímy a environmentálnu výchovu (Living Lab) v Dropie“, ktorého cieľom je realizácia adaptačných a mitigačných opatrení a vytvorenie programu Klimatickej výchovy pre materské a stredné školy. Adaptačné a mitigačné opatrenia sa vzťahujú na už existujúce budovy a vonkajší areál SEV Dropie.

* 1. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):

Slovenská agentúra životného prostredia je odbornou organizáciou Ministerstva životného prostredia SR s celoslovenskou pôsobnosťou v oblasti starostlivosti o životné prostredie a tvorbu krajiny v súlade so zásadami trvalo udržateľného rozvoja. SAŽP bola zriadená rozhodnutím ministra životného prostredia SR zo 17. mája 1993 ako rozpočtová organizácia Ministerstva životného prostredia SR, od 1.1.2001 je príspevkovou organizáciou. V r. 2005 boli SAŽP udelené certifikáty systému manažérstva kvality a systému environmentálneho manažérstva podľa noriem ISO 9001 a 14001.

SAŽP je právnickou osobou poverenou MŽP SR vykonávať funkciu príslušného orgánu SR pre EMAS. Od r. 2013 je držiteľom osvedčenia MŠVVaŠ SR vykonávať výskum a vývoj. SAŽP zabezpečuje úlohy v oblastiach: Hodnotenie životného prostredia, Environmentálna informatika, Environmentálne služby, Environmentálne manažérstvo a nástroje environmentálnej politiky, Starostlivosť o mestské a vidiecke životné prostredie, Environmentálna výchova, vzdelávanie, osveta a komunikácia, Reporting a podpora plnenie medzinárodných záväzkov, medzinárodná spolupráca a Podpora štátnej environmentálnej politiky. SAŽP plní viacero významných funkcií. Je Národným ohniskovým bodom za SR pre spoluprácu s Európskou environmentálnou agentúrou (EEA). Zástupca SAŽP je členom Riadiaceho výboru (Management Board) EEA. SAŽP je taktiež tvorcom a prevádzkovateľom národného uzla európskej siete EIONET (European Environment Information and Observation Network), ktorá prepája EEA a 38 krajín Európy a umožňuje okamžitú informovanosť o stave životného prostredia v Európe. Zamestnanci SAŽP zabezpečujú členstvo SR v pracovných skupinách a štruktúrach OECD, UNEP, EK a EEA. SAŽP má bohaté skúsenosti s realizáciou národných, dopytovo orientovaných, cezhraničných a medzinárodných projektov vrátane projektov rozvojovej pomoci.

SAŽP disponuje kvalitnými a dostatočnými personálnymi kapacitami, ktoré majú dlhoročné skúsenosti v rámci implementácie projektov z európskych štrukturálnych a investičných fondov. Ide najmä o projektových manažérov, manažérov verejného obstarávania, finančných manažérov a koordinátorov jednotlivých projektov.

Riadenie projektu bude zabezpečované internými kapacitami, zamestnancami Sekcie riadenia projektov. Táto úroveň bude zahŕňať najmä každodenné finančné riadenie, monitorovanie, publicitu a správu administratívnych úloh projektu. Z hľadiska udržateľnosti projektu je dôležité, aby jednotlivé interakcie boli manažované v súlade so stanovenými cieľmi a boli realizované prostredníctvom špičkových manažérskych a finančných kapacít, ktoré budú kooperovať v rámci tohto projektu.

Realizácia prvej hlavnej aktivity projektu bude koordinovaná na úrovni prijímateľa, pričom bude prioritne zabezpečená externe, a to na základe výsledku verejného obstarávania. Realizácia druhej hlavnej aktivity bude zabezpečená internými kapacitami, zamestnancami Odboru environmentálnej výchovy, ktorí sa podieľajú aj na príprave a zavedení certifikácie poskytovateľov EEVO do praxe.

Pripravovaný NP bude financovaný zo zdrojov EÚ a ŠR bez spolufinancovania žiadateľa, keďže intenzita pomoci bude v súlade so Stratégiou financovania 100 % z oprávnených výdavkov projektu. V prípade vzniku nepredvídaných stavebných výdavkov súvisiacich s výstavbou žiadateľ zabezpečí dodatočné finančné zdroje na financovanie projektu. Prevádzkovanie Envirocentra bude zabezpečené z vlastných zdrojov SAŽP.

Z vyššie uvedeného vyplýva, že SAŽP má primeranú administratívnu, finančnú a prevádzkovú kapacitu pre navrhnutý národný projekt.

1. **Hlavné ciele NP (stručne):**

*V tejto časti popíšte očakávané ciele a očakávané výstupy/výsledky projektu s konkrétnym prínosom vo vzťahu k plneniu strategických dokumentov, k socio-ekonomickému rozvoju oblasti pokrytej Programom Slovensko 2021 – 2027, k dosiahnutiu cieľov a výsledkov príslušnej priority/špecifického cieľa/opatrenia (ak je to relevantné).*

Hlavnými cieľmi NP sú vybudovanie moderného strediska environmentálnej výchovy, v rámci ktorého budú prebiehať rôzne informačné a vzdelávacie aktivity v jednotlivých oblastiach životného prostredia a podpora investičných aktivít certifikovaných envirocentier.

Realizácia národného projektu prispeje k cieľom stanoveným v Národnej stratégií trvalo udržateľného rozvoja, Rezortnej koncepcii environmentálnej výchovy ako aj k plneniu cieľom OP Slovensko. Národný projekt prispieva k realizácii aktivity v rámci priority 2 Životné prostredie, špecifického cieľa 2.7 Posilnenie ochrany a zachovania prírody, biodiverzity a zelenej infraštruktúry, a to aj v mestských oblastiach, a zníženie všetkých foriem znečistenia, opatrenia 2.7.6 Podpora environmentálnych centier za účelom zvyšovania environmentálneho povedomia.

Projekt zameraný na výstavbu Envirocentra bude prispievať k zvýšeniu povedomia obyvateľstva v oblasti životného prostredia. Informačné aktivity, ktoré budú prebiehať v stredisku budú zároveň viesť ku komplexnému pochopeniu vzájomných vzťahov medzi človekom a starostlivosťou o životné prostredie a nevyhnutnému prechodu k udržateľnému rozvoju spoločnosti. Prostredníctvom návštevy Envirocentra bude zabezpečená aj environmentálna výchova marginalizovaných skupín obyvateľstva, ktorí budú týmto oboznámení so základnými princípmi fungovaní prírodných procesov a budú im vštepované základné vedomosti o starostlivosti o životné prostredie. Envirocentrum bude adekvátne technicky vybavené, aby vedeli priestory využiť aj telesne postihnutí návštevníci.

Podpora investičných aktivít certifikovaných poskytovateľov EVO zabezpečí záujem existujúcich poskytovateľov EVO o certifikáciu, zabezpečí dobudovanie a obnovu interiérových a exteriérových priestorov environmentálnych centier a v konečnom dôsledku zvýši povedomie verejnosti o ochrane všetkých zložiek životného prostredia.

1. **Ciele národného projektu a ich meranie**

*V tabuľke nižšie uveďte merateľné ukazovatele projektu. Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[11]](#footnote-12).*

|  |  |  |  |  |
| --- | --- | --- | --- | --- |
| Cieľ národného projektu | Typ merateľného ukazovateľa projektu | Kód a názov merateľného ukazovateľa projektu | Merná jednotka merateľného ukazovateľa projektu | Indikatívna cieľová hodnota[[12]](#footnote-13) |
| Vybudovanie vzorového Envirocentra  | výstup | PO152 Vybudovanie environmentálneho centra | Počet | 1 |
| Podpora certifikovaných envirocentier | výstup | PO151 Počet podporených environmentálnych centier  | Počet | Min. 32 |
| Vybudovanie vzorového Envirocentra | výsledok | PR101 Počet zrealizovaných informačných podujatí | Počet | 300 |
| Podpora certifikovaných envirocentier | výsledok | PR101 Počet zrealizovaných informačných podujatí | Počet | 3 840 |

*V prípade viacerých cieľov projektu / aktivít / merateľných ukazovateľov projektu, doplňte údaje za každý cieľ / aktivitu / merateľný ukazovateľ projektu osobitne.*

*Uveďte zoznam iných údajov projektu (ak je to relevantné).*

|  |  |
| --- | --- |
| Kód a názov iného údaja | Merná jednotka iného údaja |
|  |  |
|  |  |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| Cieľová skupina / užívatelia NP | Počet[[13]](#footnote-14) | Prínos |
| Vytvorenie infraštruktúry pre realizáciu environmentálne zameraných výchovných a osvetových aktivít  | 33 centier | Vybudovanie environmentálneho centra s celoslovenskou pôsobnosťou Obnovenie infraštruktúry poskytovateľov EVO, vytvorenie/rekonštrukcia priestorov pre výchovné a osvetové aktivity  |
| Certifikovaní poskytovatelia EVO | Min. 32 subjektov | Posilnenie podmienok pre realizáciu environmentálne zameraných výchovných a osvetových aktivít v regiónoch |

*V prípade viacerých cieľových skupín / užívateľov NP, doplňte prínos pre každú z nich.*

V novom vzorovom envirocentre bude vybudovaná interaktívna expozícia Ekocentrum Dropie, ktorá bude prepájať technológie, vzdelávanie a zážitok.

Zámerom je predstaviť návštevníkom dropa fúzatého ako dáždnikový druh poľnohospodárskej krajiny a previesť ich vývojom krajiny a klimatickými zmenami s konkrétnym zameraním na oblasť južného Slovenska. Poukázať na príčiny, dôsledky, ale aj riešenia klimatických zmien pomocou využitia nových prezentačných a interaktívnych technológií.

Trasovanie expozície bude možné s lektorom, ale aj samostatne. Bude pozostávať z nasledovných častí:

1. Envirocentrum Dropie: Prezenčná a projekčná miestnosť pre 50 osôb, Pomocou ovládacieho prvku (tablet) sa budú predstavovať vybrané témy, ktoré sa návštevníkom zobrazujú na projekčnom plátne.

Obsah je tvorený textovými informáciami, obrázkami, fotografiami, videami alebo animáciami.

1. Vývoj krajiny v čase: „Koleso v čase“ predstavuje interaktívny stôl, kde používatelia na ovládanie používajú „špeciálny rám“, čím zabezpečujú posun informácií a dát. Stôl ponúka plynulú vizualizáciu udalostí v kľúčových bodoch, ktorá inšpiruje používateľov k skúmaniu témy vlastným tempom. V rámci tejto sekcie predstavíme tieto témy:

• Vývoj krajiny v čase

• Zmena charakteru pôdy

• Život na lúkach a pasienkoch

Aplikácia bude vhodná pre viacerých užívateľov a informácie je možné zobraziť pomocou obrázkov, fotografií, videí alebo animácií.

1. Drop fúzatý

Dropa fúzatého predstavíme návštevníkovi pomocou trojrozmernej diorámy v kombinácií s digitálnym prvkom. Jeho prirodzené prostredie bude dotvorené prostredníctvom video projekcie, ktorá sa nachádza za ním. Obsah na video projekciách si bude môcť meniť sám návštevník pomocou ovládacieho prvku (napr. tablet), tzn. že bude chcieť vidieť video o jeho živote, tak jedným klikom si sám zmení obsah. Doplnkovou interaktívnou sekciou bude hra: Samostatná hra s možnosťou angažovanosti - pomocou kinectu sa divák dostane do virtuálneho priestoru, kde pohyb vtáka reaguje na reálny pohyb človeka. Hra by však mala mať aj niečo navyše, samotné mirrorovanie pohybov nedokáže zaujať na dostatočne dlhú dobu. Doplnkom bude, že návštevník „sa stane dropom fúzatým“ a jeho úlohou bude vzlietnuť, tzn. že čím rýchlejšie bude „mávať“ krídlami, tým lepšie mu to pôjde. Zároveň poukážeme na to, že drop fúzatý patrí medzi najťažšie lietajúce vtáky.

V priestore umiestnime imitáciu vajca dropa fúzatého, v ktorom sa bude nachádzať niekoľko otvorov. Ich súčasťou budú okuliare s virtuálnou realitou, pomocou ktorej sa návštevníci „stanú“ súčasťou vytvorených scén a prostredí. Atmosféra je dotvorená ambientným zvukovým podmazom.

4.  Veľkoformátové Magnetické puzzle: Z 5 vybraných predmetov vytvoríme 2Dmodel, ktorý bude štruktúrou a textúrou odpovedať originálnemu artefaktu. Vytvorenú maketu vytlačíme pomocou špeciálnej tlačiarne tak, že jednotlivé fragmenty budú oddelené, resp. rozbité a na každej časti budú aplikovaný magnet.

5. Klimatické zmeny:  Názorne ukážeme ako sa menila klíma od priemyselnej revolúcie – nárast teploty najmä za posledných 100 a prognózy vývoja v najbližšom období. Premietanie bude prostredníctvo špeciálnej projekcie na „guľu“, ktorá bude symbolom planéty Zem. Návštevník pristúpi k dotykovej obrazovke s aplikáciou, ktorá bude ovládacím prvkom. V aplikácii bude mať na výber niekoľko tém – čím je spôsobené otepľovanie, čo je to skleníkový efekt, aké sú dôsledky zvyšovania priemernej teploty, aký má vplyv zmena teploty na vtáctvo. Zároveň môžeme poukázať na to, klimatická zmena ovplyvňuje aj sezónne práce.

V prípade minimálne 32 podporených poskytovateľov EVO vopred nevieme určiť, na čo budú nové environmentálne programy zamerané. Jednou z podmienok podpory poskytovateľov však bude rozšírenie ponuky poskytovaných informačných aktivít a environmentálnych programov.

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| Názov aktivity | Čo sa má aktivitou dosiahnuť | Spôsob realizácie (žiadateľ a/alebo partner) | Realizácia aktivity od – do[[14]](#footnote-15)  |
| Aktivita 1 | Vybudovanie vzorového priestoru pre zlepšovanie environmentálneho povedomia a informovanosti verejnosti v oblasti ŽP | žiadateľ | 1-36 |
| Aktivita 2 | Podpora investičných aktivít certifikovaných poskytovateľov EVO | žiadateľ | 24-60 |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

*Okrem detailnejšieho popisu aktivít uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa Uznesenia vlády SR č. 668 z 26. októbra 2022.*

Prvou hlavnou aktivitou pripravovaného NP je Vybudovanie vzorového priestoru pre zlepšovanie environmentálneho povedomia a informovanosti verejnosti v oblasti ŽP v Stredisku environmentálnej výchovy Dropie v Zemianskej Olči.

V súčasnosti sa v existujúcom envirocentre Dropie nachádza administratívna budova, poľovnícky domček a exteriérový altánok a vonkajší priestor bohatý na ukážky praktickej environmentálnej výchovy. Chýba však komplexný priestor na realizáciu interiérovej envirovýchovy.

Envirocentrum bude poskytovať priestor pre oblasť neformálneho vzdelávania v oblasti environmentálnej výchovy (konferencie, školenia, semináre a iné aktivity zamerané na informovanie) pre širokú verejnosť, predovšetkým pre deti základných škôl. Jej návrh a vybavenie, ako ja obsahová stránka, bude zameraná na predstavenie väzieb na lokálnej, štátnej a celosvetovej úrovni v oblasti ochrany životného prostredia, predstavenie klimatických zmien a ich dopadov, princípov trvalo udržateľného rozvoja, fungovanie ekosystémov, jednotlivých živlov a podobne. Priestor bude spĺňať viaceré požiadavky z pohľadu priestorovej, konštrukčnej a funkčnej stránky, tak aby v ňom boli vhodne zapracované interaktívne prvky spolu s prvkami technickými a úžitkovými. Súčasťou Envirocentra bude budova, ktorá bude návštevníkom areálu poskytovať ubytovanie, stravovacie možnosti a priestory pre vzdelávanie (enviroučebňa).

Enviroučebňa bude slúžiť ako multifunkčné miesto, a preto aj jej interiérové prvky budú disponovať veľkou mierou variability. Základným účelom využitia priestoru je účel prednáškovej miestnosti. Základným bodom priestoru by malo byť priestorové variabilné sedenie (napr. kino sedenie) pre max. 50 osôb, po úprave sedenie vo forme lavíc a stolov pre tvorivé dielne a individuálne/skupinové aktivity pre max. 30 osôb. Pódium alebo pódiový systém oddeľujúci jednotlivé časti učebne, variabilný a riešený aj ako odkladací priestor. K vybaveniu Enviroučebne budú patriť aj exteriérové klimatické opatrenia.

K dosiahnutiu najefektívnejšieho zriadenia a následného využitia Envirocentra je nevyhnutné výstavba novej budovy envirocentra, ktorá bude vyhovovať súčasným požiadavkám a technickým normám.

Druhou hlavnou aktivitou bude Podpora investičných aktivít certifikovaných poskytovateľov EVO, kde predpokladáme min. 32 podporených envirocentier. Táto podpora bude určená na podporu dobudovania a obnovy interiérových a exteriérových priestorov envirocentier výlučne pre certifikované organizácie EVO. Oprávnenými výdavkami budú predovšetkým stavebné práce. Organizácie, ktoré nebudú certifikované, budú mať aj naďalej prístup k existujúcim dotačným schémam - Envirofond, Enviroprojekt, ZVF, Life, Nórske fondy. Na začiatku realizácie 2. hlavnej aktivity projektový tím vypracuje dotačnú schému so všeobecnými podmienkami poskytovania podpory certifikovaným poskytovateľom, výzvy pre žiadateľov podpory, formuláre žiadosti o poskytnutie podpory, návrh zmluvy o poskytnutie podpory. Navrhnutá dotačná bude zverejnená až po konzultácii a pripomienkovaní MŽP SR. Všeobecné podmienky poskytovania podpory budú definovať predmet podpory, oprávnené subjekty a miesto realizácie, spôsob a podmienky poskytnutia podpory, oprávnené výdavky, spôsob a podmienky preplatenia podpory.

Keďže predkladaný zámer bude financovaný z Kohézneho fondu, je v zmysle jeho pravidiel zameraný na podporu aktivít investičného charakteru.

Projekt je v súlade s horizontálnymi princípmi podľa článku 9 nariadenia o spoločných ustanoveniach, ako aj s Nariadením vlády č. 668 z 26.10.2022.

Horizontálne princípy zabezpečujú prístupnosť pre osoby so zdravotnými postihnutím, rodovú rovnosť a zohľadňujú Chartu základných práv Európskej únie v zmysle článku 73 ods. 1 NSU.

Aktivity implementované v rámci projektu svojim zameraním zabezpečujú dodržiavanie horizontálnych princípov. Budova envirocentra bude s bezbariérovým prístupom. Pri poskytovaní podpory envirocentrám budú podmienky podpory nastavené tak, aby nemohlo dôjsť k nerovným príležitostiam a akejkoľvek forme diskriminácie. Alokácia bude rovnomerne rozdelená pre západné, stredné a východné Slovensko. Podpora v rámci jednotlivých regiónov bude prerozdeľovaná úspešným žiadateľom v poradí v akom boli ich žiadosti o podporu doručené, a to až do vyčerpania dostupnej alokácie finančných prostriedkov, čo vylučuje akúkoľvek diskrimináciu žiadateľov.

Princíp rovnosti mužov a žien a nediskriminácia budú tiež dodržané zo strany prijímateľa pri výbere zamestnancov v rámci realizácie aktivít projektu, a to v podmienkach na výber zamestnancov, aby nedochádzalo k nerovnakému zaobchádzaniu pri finančnom ohodnotení.

*AK po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Predpokladaný časový rámec**

|  |  |
| --- | --- |
| Dátum vyhlásenia výzvy vo formáte mesiac/rok | 11/2023 |
| Plánovaný štvrťrok podpísania zmluvy o NFP s prijímateľom (ak je to relevantné) | 1Q/2024 |
| Plánovaný štvrťrok spustenia realizácie NP | 1Q/2024 |
| Predpokladaná doba realizácie NP v mesiacoch  | 60 mesiacov |

*Termíny v tabuľke nie sú záväzné.*

1. **Finančný rámec**

|  |  |
| --- | --- |
| Fond | Kohézny fond |
| Celkové oprávnené výdavky NP (v EUR) podľa kategórie regiónu[[15]](#footnote-16)  |  neaplikuje sa | 11 882 122,00  |
| Vyberte položku. | 0,00 |
| Zdroj EÚ (v EUR) podľa kategórie regiónu[[16]](#footnote-17) | neaplikuje sa | 10 099 803,00  |
| Vyberte položku. | 0,00 |
| Vlastné zdroje prijímateľa[[17]](#footnote-18) (v EUR) podľa kategórie regiónu[[18]](#footnote-19) | n neaplikuje sa | 0,00 |
| Vyberte položku. | 0,00 |

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby ktorej výška je stanovená v nariadení sa spôsob stanovenia sadzby nepožaduje.*

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky****(v EUR)** | **Plánované vecné vymedzenie** |
| **Hlavné aktivity** |
| **Aktivita 1** | **5 012 353,00** |  |
| 021 | 4 700 000,00 | Stavebný dozor, stavebné práce |
| 022 | 302 353,00 | Materiálno-technické vybavenie enviroučebne, zariadenie ostatných priestorov objektu, exteriérové klimatické opatrenia |
| 027 | 10 000,00 | Nákup pozemkov |
| **Aktivita 2** | **6 670 000,00** |  |
| 352 | 6 400 000,00 | Finančná podpora pre certifikované envirocentrá |
| 521 | 270 000,00 | 2,5 úväzku - experti/špecialisti (náplň práce: príprava dotačnej schémy, výber projektov, finančné zúčtovanie projektov, ktoré budú podporené) |
| **Hlavné aktivity spolu** | **11 682 353,00** |  |
| **Podporné aktivity**  |
| 907 – Paušálna sadzba na nepriame výdavky podľa článku 54 písm. a) NSU | 199 769,00 | Paušál – 1,71 % |
| **Podporné aktivity SPOLU** | **199 769,00** |  |
| **CELKOM** | **11 882 122,00** |  |

Výška jednotlivých skupín oprávnených výdavkov bola určená na základe rozpočtu stavby na úrovni výkaz výmer po ukončení verejného obstarávania, ako aj vykonaného prieskumu trhu a taktiež na základe skúseností s prípravou národných projektov SAŽP Infoaktivity, Zelené obce a NP H2O.

S cieľom predísť schváleniu projektov s nadhodnotenými výdavkami, musia navrhnuté výdavky projektu spĺňať podmienku hospodárnosti a efektívnosti a musia zodpovedať obvyklým cenám v danom mieste a čase. Uvedené sa overuje prostredníctvom stanovených prieskumu trhu, príp. zrealizovaného verejného obstarávania alebo ďalších nástrojov na overenie hospodárnosti a efektívnosti výdavkov (ako napr. znalecký posudok).

SAŽP je ako subjekt verejnej správy (štátna príspevková organizácia) v zmysle národnej legislatívy povinná vykonávať aj vlastnú finančnú kontrolu, t. j. je povinná dodržiavať všeobecne záväzne právne predpisy (zákon č. 357 o finančnej kontrole a audite), overovať hospodárnosť, efektívnosť, účinnosť a účelnosť finančných operácií v ich priebehu a až do ich konečného vysporiadania, zúčtovania, dosiahnutia a udržania výsledkov a cieľov finančných operácií. Zároveň SAŽP ako subjekt verejnej správy podlieha ďalším kontrolným režimom, kde relevantnými kontrolnými orgánmi je overované hospodárenie organizácie ako celku, preto riziko nadhodnotenia výdavkov v rámci implementácie NP je minimálne.

Priame náklady projektu predstavujú sumu 11 682 353,00 €. Cena stavby bola určená na základe rozpočtu stavby na úrovni výkaz výmer po ukončení verejného obstarávania a po rokovaní s dodávateľom navýšená o 10 %, nakoľko zmluva s dodávateľom bola uzatvorená v marci 2020. Výdavky na materiálno-technické vybavenie enviroučebne, na zariadenie ostatných priestorov objektu (vstupné priestory, stravovacie a ubytovacie zariadenie) a exteriérové klimatické opatrenia boli stanovené na základe vykonaného prieskumu trhu. Nákup pozemkov bol stanovený na základe vykonaného prieskumu trhu. Mzdy boli vypočítané podľa priemerných tabuľkových platov SAŽP za obdobie trvania jednotlivých aktivít projektu. Nepriame náklady projektu predstavujú 199 768,24 €, boli vypočítané paušálnou sadzbou 1,71 % z oprávnených priamych nákladov projektu podľa čl. 54 písm. a) NSU. Budú zahŕňať mzdy v rámci riadenia projektu.

Dodržanie princípu hodnoty za peniaze bude v rámci NP zabezpečené najmä prostredníctvom zrealizovaného prieskumu trhu, resp. verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov na výdavky tvoriace hlavnú aktivitu projektu a, ako aj prostredníctvom prieskumu trhu. Uvedenými postupmi bude zabezpečené, že výsledky stanovené v projekte budú dosiahnuté hospodárnym spôsobom, tzn. že dôjde k dodržaniu princípu hodnoty za peniaze.

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb.

Poskytovateľ je oprávnený predkladať na zasadnutie komisie pri Monitorovacom výbore pre Program Slovensko 2021 – 2027, ktoré sa uskutoční najneskôr do 30.6.2023 zámer NP na odlišnom formulári, v ktorom musia byť zohľadnené požiadavky, vyplývajúce zo zákona č. 121/2022 Z. z. [↑](#footnote-ref-2)
2. Obchodné meno/názov (aj názov sekcie ak je to relevantné), sídlo [↑](#footnote-ref-3)
3. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-4)
4. Zo zoznamu sa vyberie: "áno" v prípade, ak sa celý NP plánuje realizovať výhradne v lokalitách Atlasu rómskych komunít a súčasne bude financovaný z alokácie so špecifickým určením pre marginalizované rómske komunity; "čiastočne" v prípade, ak sa projekt plánuje realizovať/aj realizovať (časť projektu) v lokalite Atlasu rómskych komunít a súčasne bude financovaný z alokácie bez špecifického určenia pre marginalizované rómske komunity; "nie" v prípade, ak projekt sa neplánuje realizovať v lokalite Atlasu rómskych komunít. [↑](#footnote-ref-5)
5. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky. [↑](#footnote-ref-6)
6. V prípade Fondu na spravodlivú transformáciu sa vyberie "-" [↑](#footnote-ref-7)
7. V súlade s informačným monitorovacím systémom [↑](#footnote-ref-8)
8. V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-9)
9. Nariadenie (EÚ) 2021/1060 [↑](#footnote-ref-10)
10. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-11)
11. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-12)
12. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-13)
13. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-14)
14. Údaj uveďte v mesiacoch, počítaných od začiatku realizácie projektu (napr. 3 – 24), alebo informáciou o realizácii aktivity počas celého projektu, aby bolo zrejmá časová nadväznosť aktivít (ak je to relevantné). [↑](#footnote-ref-15)
15. V prípade Kohézneho fondu vyberte „neaplikuje sa“. [↑](#footnote-ref-16)
16. V prípade Kohézneho fondu vyberte „neaplikuje sa“. [↑](#footnote-ref-17)
17. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-18)
18. V prípade Kohézneho fondu vyberte „neaplikuje sa“. [↑](#footnote-ref-19)